Diari Oficial de la Generalitat Valenciana


Sumari del DOGV 6908, del 22-11-2012 (2012/10477)

ORDE 33/2012, de 19 de novembre, de la Conselleria de Turisme, Cultura i Esport, per la qual es deixa sense efecte l'Orde 7/2012, de 13 d'abril, per la qual es convoquen ajudes per a foment i suport d'activitats culturals organitzades amb motiu de festes populars i tradicionals.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6908

Data del DOGV
:   22-11-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/10382


Data del document
:   19-11-2012

Organisme emissor
:   Conselleria de Turisme, Cultura i Esport

Tipus de document
:   Ordre

Anàlisi jurídica

 Descriptors 

:   * ajuda pública

ORDE 33/2012, de 19 de novembre, de la Conselleria de Turisme, Cultura i Esport, per la qual es deixa sense efecte l'Orde 7/2012, de 13 d'abril, per la qual es convoquen ajudes per a foment i suport d'activitats culturals organitzades amb motiu de festes populars i tradicionals. [2012/10136]  
Mitjançant l'Orde 7/2012, de 13 d'abril, per la qual es van regular i van convocar ajudes per a foment i suport d'activitats culturals organitzades amb motiu de festes populars i tradicionals per a 2012 (DOCV núm. 6765 de 02.05.2012).  
Posteriorment, per Orde 24/2012, de 10 de juliol, de la consellera de Turisme, Cultura i Esport, es va minorar l'import global màxim previst en l'Orde 7/2012 esmentada en el paràgraf anterior.  
De conformitat amb el que preveu l'article 9.4 de la Llei 38/2003, de 17 de novembre, General de Subvencions, l'atorgament d'una subvenció ha de complir, entre altres requisits, el de l'existència de crèdit adequat i suficient per a atendre les obligacions de contingut econòmic que deriven de la concessió de la subvenció.  
L'actual crisi econòmica ha donat lloc a un important increment del dèficit públic que ha obligat a adoptar mesures dràstiques i urgents per a contindre'l i reduir-lo, la qual cosa determina que resulte inviable l'assumpció dels compromisos de gasto previstos en esta convocatòria.  
  
En conseqüència, fent ús de les facultats que em conferix l'article 28 de la Llei 5/1983, de 30 de desembre, del Consell, així com l'article 47.11 del text refós de la Llei d'Hisenda Pública de la Generalitat; vista la proposta de la directora general del Patrimoni Cultural, de 22 d'octubre de 2012, i de conformitat amb esta,  
  
ORDENE  
  
Primer  
Deixar sense efecte l'Orde 7/2012, de 13 d'abril, per la qual es convoquen ajudes per a foment i suport d'activitats culturals organitzades amb motiu de festes populars i tradicionals (DOCV núm. 6765 de 02.05.2012).  
  
Segon  
Deixar sense efecte tots els actes administratius derivats de l'aplicació de l'esmentada orde.  
  
Tercer  
Respecte a les sol·licituds presentades amb anterioritat a la present orde, s'arxivaran sense més tràmit, per haver quedat sense efecte la seua pretensió, en compliment del que disposa l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
DISPOSICIÓ FINAL  
  
Única  
La present orde entrarà en vigor l'endemà de ser publicada en el Diari Oficial de la Comunitat Valenciana.  
  
Segons el que disposen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú, i 10, 14, 46 de la Llei 29/1998, Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:   
  
a) El recurs de reposició haurà d'interposar-se davant de la consellera de Turisme, Cultura i Esport en el termini d'un mes a comptar de l'endemà de ser publicada.   
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.   
  
València, 19 de novembre de 2012  
  
La consellera de Turisme, Cultura i Esport,  
LOLA JOHNSON SASTRE